
REFERAT DE APROBARE  A PROIECTULUI DE HOTĂRÂRE
privind atestarea apartenenței la domeniul public al Municipiului Timișoara a imobilului ”teren cu centrală termică”-cartierul Aeroport, str.Teodor Garnet nr.7A 

1. Descrierea situaţiei actuale:
	Imobilul situat în Timișoara, cartierul Aeroport, str.Teodor Garnet nr.7A,  înscris în CF 453896 Timișoara (transcris din CF 402274 Giarmata, CF vechi 7836  Giarmata)  cu nr. top. 1462/1/2/67/1/12  și suprafața de 685 mp, teren cu centrală termică, este proprietatea Statului Român, în administrarea Primăriei Municipiului Timișoara, conform H.G.nr.655/2001.
 	Prin adresa nr. SC2021-033035/02.12.2021 Direcția Poliției Locale Timișoara ne înștiințează despre starea de degradare în care se regăsește clădirea centralei termice, pentru a lua măsurile necesare de punere în siguranță a clădirii.
2. Schimbări preconizate și rezultate așteptate:
	 Este necesară atât punerea în siguranță a clădirii, cât și dezvoltarea urbanistică a zonei respective prin promovarea unor obiective de interes public local.
3. Alte informații:
	Prin H.G. nr.655/2001 s-a aprobat transmiterea imobilului proprietate publică a Statului Român, situat în municipiul Timişoara, str. Aeroport nr. 1-2, judeţul Timiş, împreună cu terenul aferent, având datele de identificare prevăzute în anexă (fiind inclus și Pavilionul nr. 156 - centrală termică, cu terenul aferent), din administrarea Ministerului Apărării Naţionale în administrarea Consiliului Local al Municipiului Timişoara.
 Terenul aferent centralei termice are nr. de inventar 100350.003 și valoarea  250025 lei, iar centrala termică are nr. de inventar 100350.001 și valoarea de inventar 87400 lei.
4. Concluzii:
	Având în vedere cele menţionate mai sus, considerăm necesară și oportună atestarea apartenenței la domeniul public al Municipiului Timișoara a imobilului ”teren cu centrală termică” situat în Timișoara, cartierul Aeroport, str.Teodor Garnet nr.7A, înscris în CF nr.453896 Timișoara (transcris din CF 402274 Giarmata, CF vechi 7836  Giarmata)  cu nr. top. 1462/1/2/67/1/12  și suprafața de 685 mp.

RAPORT DE SPECIALITATE
privind atestarea apartenenței  la  domeniul public al Municipiului Timișoara a imobilului ”teren cu centrală termică”-cartierul Aeroport, str.Teodor Garnet nr.7A 

              Având în vedere Referatul de aprobare a proiectului de hotărâre nr. SC2021 - 033035/ 14.01.2022 al Primarului Municipiului Timișoara și Proiectul de hotărâre privind atestarea apartenenței la domeniul public al Municipiului Timișoara a imobilului ”teren cu centrală termică” situat în cartierul Aeroport, str.Teodor Garnet nr.7A , facem următoarele precizări:	
	Prin H.G. nr.655/2001 s-a aprobat transmiterea unui imobil proprietate publică a Statului Român, situat în municipiul Timişoara, str. Aeroport nr. 1-2, judeţul Timiş, împreună cu terenul aferent, având datele de identificare prevăzute în anexă (fiind inclus și Pavilionul nr. 156-centrală termică, cu terenul aferent), din administrarea Ministerului Apărării Naţionale în administrarea Consiliului Local al Municipiului Timişoara.
 Terenul aferent centralei termice are nr. de inventar 100350.003 și valoarea  250025 lei, iar centrala termică are nr. de inventar 100350.001 și valoarea de inventar 87400 lei.
 	Prin adresa nr. SC2021-033035/02.12.2021 Direcția Poliției Locale Timișoara ne înștiințează despre starea de degradare în care se regăsește clădirea centralei termice pentru a lua măsurile necesare de punere în siguranță a clădirii.
 	Scopul atestării apartenenței la  domeniul public al Municipiului Timișoara este reabilitarea imobilului respectiv, fiind imperios necesară atât punerea în siguranță a clădirii, cât și dezvoltarea urbanistică a zonei respective prin promovarea unor obiective de interes public local.
	 Având în vedere prevederile O.U.G. nr. 57/2019 privind Codul administrativ, Anexa nr.4,  în  LISTA cuprinzând unele bunuri care aparţin domeniului public al comunei, al oraşului sau al municipiului, se regăsesc la pct. 4 ”  reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente. ”
	Conform adresei Serviciului Juridic nr. CT2021-47/02.07.2021 nu figurează litigii pe rolul instanțelor de judecată în curs de soluționare cu privire la imobilul înscris în CF 402274 Giarmata, cu nr. top. 1462/1/2/67/1/12.
 	Prin adresa nr. CCT2021-47/02.07.2021 Compartimentul Administrare Fond Funciar ne comunică că nu sunt înregistrate revendicări în baza legilor fondului funciar asupra imobilului respectiv. 

	Conform evidenței Biroului Clădiri Terenuri imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nici în baza O.U.G.nr.94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind atestarea apartenenței la domeniul public al Municipiului Timișoara a imobilului ”teren cu centrală termică” situat în Timișoara, cartierul Aeroport, str.Teodor Garnet nr.7A, înscris în CF nr.453896 Timișoara (transcris din CF 402274 Giarmata, CF vechi 7836  Giarmata)  cu nr. top. 1462/1/2/67/1/12  și suprafața de 685 mp.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

